มีน้ำเมือกออกจากช่องคลอดค่ะ มีสีเหลืองอ่อนๆ มีกลิ่นด้วยค่ะ ไม่มีอาการคัน หรือ เจ็บ แต่รู้สึกว่ามันไหลอยู่ตลอดจนต้องใส่ผ้าอนามัยแผ่นเล็ก
สวัสดีค่ะ อาการมีน้ำเมือกสีเหลืองๆออกจากช่องคลอด อาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอดหากมีอาการเรื้อรัง มีกลิ่นเหม็นผิดปกติ ควรไปพบสูตินรีแพทย์ การรักษาควรรักษาตามเชื้อที่เป็นสาเหตุถ้ามีการติดเชื้อจริงค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ ไปก่อน